projecte-aina/catalan_government_crawling huggingface dataset:
A pocs minuts de Prat de Comte, sortint en direcció a Tortosa per la carretera T-333, trobem a mà dreta l'aparcament i, baixant unes escales, l'àrea de lleure del Molí.
També es pot arribar caminant des del poble.
Caminant 7,3 km pel GR 171 durant 2 h i amb un desnivell de 520 m.
Preneu la carretera T-333 cap a Tortosa.
A 1,8 km, gireu a la dreta cap al tossal d'Engrilló, i a 3,8 km seguiu pel ramal de l'esquerra fins l'aparcament.
Caminant pel GR 171 durant 1 h 30 min, 4,1 km i 541 m de desnivell, arribareu a la bassa del Coll Roig.
En tot terreny són 20 min. Abans d'arribar al poble preneu el camí de la vall de les Vinyes, després de 2,6 km agafeu la bifurcació a l'esquerra.
L'antic molí fariner, ubicat a la vora del barranc de la Xalamera, va estar en funcionament fins a primeries del segle XX.
Encara conserva la bassa que emmagatzemava l'aigua del barranc, i el cup per on l'aigua precipitava donant la força necessària per moure la mòla.
Els itineraris en aquesta zona del Parc Natural ofereixen unes bones vistes de les valls interiors dels Ports i de les comarques de la Terra Alta i el Matarranya.
Hi trobareu diferents ambients i paisatges: conreus d'ametllers i oliveres, construccions de pedra seca fetes amb molta destresa, pinedes de pi blanc i carrascars.
La Refoia junt amb el tossal d'Engrilló i els Montsagres formen un dels conjunts paisatgístics més significatius del Parc Natural dels Ports.
Hi conflueixen els termes de Paüls, Prat de Comte i Horta de Sant Joan.
Si pugeu a la Refoia, veureu els ambients més frescals, amb pastures, pinedes de pi negral i formacions arbustives diverses.
Itineraris - El Molí i la Refoia.
P arc Natural dels Ports, 2014.
Català, castellà, anglès i francès.
Des de Roquetes anem en direcció als Reguers per la T-342 i a 3,1 km ens desviem cap a l'esquerra en direcció al cim de Caro.
Seguim per la carretera asfaltada i a 15,4 km trobem un encreuament senyalitzat.
Continuem cap la dreta direcció Fredes-Àrea de cova Avellanes.
A 2,6 km trobem un altre encreuament i seguim pel camí de terra en direcció a Fredes-Àrea de cova Avellanes.
Passats 3 km arribem a l'àrea recreativa.
L'àrea recreativa es troba al cor dels Ports.
Accedim per la sinuosa carretera del Caragol fins al Portell, on trobem un mirador sobre l'últim tram de la vall de l'Ebre.
Ens endinsem en una zona completament boscosa, on la vegetació eurosiberiana pren un protagonisme especial.
Aquests boscos donen el típic aspecte forestal a la zona i constitueixen l'hàbitat de moltes espècies de fauna.
Des de Roquetes, sortim per la T-342 en direcció als Reguers; abans d'arribar-hi ens desviem a l'esquerra seguint la senyalització cap al cim de Caro.
Pugem per la carretera del Caragol fins l'encreuament senyalitzat.
Després de pujar per la carretera sinuosa del Caragol i a partir del Portell, ens endinsem en una zona boscosa en la qual destaquen les pinedes de pinassa considerades un hàbitat d'interès comunitari prioritari dins la xarxa europea Natura 2000.
El cim de Caro (1.441 m), al terme municipal de Roquetes, ofereix vistes de l'interior del massís i de l'últim tram de la
El mirador està equipat amb senyalització interpretativa i adaptat a persones amb mobilitat reduïda.
En aquesta zona hi viuen espècies d'elevat valor botànic i criden l'atenció les formes dels pins adaptades al fort vent
de mestral o vent de dalt que sovinteja en aquesta zona.
És molt probable que pugueu observar alguna cabra salvatge i rapinyaires en vol.
Del 27 de juliol al 12 d'octubre de 2020
Diumenge 11 d'octubre, 9 a 14 h || 17 a 19 h
Del 13 d'octubre al 24 de desembre de 2020
Diumenge 6 i dilluns 7 de desembre
Exposició permanent Els paisatges naturals dels Ports
Exposició permanent per apropar a la ciutadania els paisatges singulars d'aquest espai natural protegit que compta amb grans extensions de paisatges on pràcticament s'ha esborrat l'empremta humana, i que permeten imaginar que són molt semblants als paisatges que van conèixer els nostres avantpassats més primitius.
L'exposició inclou material divulgatiu en diversos formats, com ara monitors, plafons, un vídeo wall i un joc interactiu.
Combina textos amb imatges fixes i en moviment i està disponible en 4 idiomes: català, castellà, anglès i francès.
S'estructura a partir de cinc blocs de contingut per explicar com identificar els paisatges naturals, quins són els seus valors, on es troben, quina ha estat la seva evolució al llarg dels anys i com conservar-los.
Tres plafons incideixen en la importància dels espais oberts, els paisatges modelats pel foc i els boscos madurs.
Els objectius principals són posar en relleu el valor dels paisatges salvatges, feréstecs i sovint inaccessibles dels Ports, en el context de l'àmbit mediterrani en el que estan immersos i, a més, destacar la seva importància per a la conservació de la biodiversitat i dels processos naturals claus que depenen d'aquests paisatges.
La durada aproximada de la visita és de 36 minuts.
La seu del Parc Natural, a Roquetes, està oberta per a prestar els serveis mínims presencials de registre i atenció a la ciutadania, en horari de 9 a 14 h.
El personal de la seu combina el teletreball amb la reincorporació progressiva al lloc de treball presencial, segons el que estableix el Pla de contingència i reincorporació progressiva del Departament.
L'observació de la natura i la comprensió de les seves dinàmiques són una lliçó de resiliència que no podem deixar de banda.
Per això, tot i les incerteses de la situació actual, continuem proposant experiències educatives gratuïtes per tal que els xiquets i les xiquetes de les Terres de l'Ebre connectin amb la natura i amb el Parc Natural dels Ports.
El Programa d'Educació Ambiental recull les activitats que el Parc ofereix als centres educatius de les quatre comarques ebrenques.
El curs 2020-2021, hem aplicat alguns canvis en l'oferta educativa per tal d'ajustar-nos a les mesures de seguretat i a les normatives vigents en cada moment.
Arabogues i iProjecta són les empreses encarregades de prestar els serveis d'educació ambiental del Parc i atendran i gestionaran les vostres reserves.
Al Parc Natural dels Ports estem convençuts que l'educació ambiental és una eina poderosa per millorar el present i el futur de les persones.
Centre de Visitants del Parc al Montsià (La Sénia)
El Programa d'Educació Ambiental és una eina que planifica i ordena l'oferta pedagògica del Parc amb l'objectiu d'educar i sensibilitzar la societat sobre la necessitat de protegir el patrimoni natural i cultural, i corresponsabilitzar-la en la conservació del Parc i de la seva àrea d'influència.
Al mateix temps ofereix als visitants un espai divers de formació i esbarjo al voltant del coneixement i del respecte per la natura.
Les activitats programades tracten diferents temàtiques relacionades amb el Parc, són de tipologies diverses i s'adrecen i adapten als diferents tipus d'usuaris.
El Paratge Natural d'Interès Nacional de l'Albera constitueix una unitat ecològica i paisatgística de gran qualitat on pot observar-se la transició entre les espècies pròpies de la serralada pirinenca i les més típicament mediterrànies; tot plegat inserit en una zona dominada per les roques metamòrfiques dels Pirineus, esquists i pissarres.
Està constituït per dos sectors ben diferenciats un d'occidental, el de Requesens- Baussitges i l'oriental de Sant Quirze de Colera-Balmeta separats per la zona del conegut coll de Banyuls.
Elements d'interès, itineraris, ambients, activitats que s'hi poden fer, informació útil...
L'educació ambiental al Paratge Natural d'Interès Nacional del Massís del Pedraforca està orientada a transmetre coneixements sobre el nostre entorn, a sensibilitzar sobre la necessitat de tenir-ne cura i fomentar accions concretes per millorar-lo.
Aquesta es fa juntament amb la Comunicació i educació ambiental del Parc Natural del Cadí-Moixeró.
Durant aquesta passejada pels itineraris del Paratge Natural de l'Albera, podrà gaudir d'imatges i informació útil per poder preparar la ruta més adequada i que més li agradi o cridi l'atenció.
Ruta d'entrada al Paratge Natural de l'Albera des del poble de Cantallops
Ruta per a descobrir els elements protoindustrials de Requesens
Ruta per a conèixer l'Arbre Monumental del Paratge Natural de l'Albera
Ruta Megalítica per l'Espai d'Interès Natural dels Estanys de la Jonquera
Rutes gratuïtes i acompañades de diferents temàtiques
Sortides a peu gratuïtes i guiades per l'Alt Urgell de temàtica senderista, naturalista, cultural, històrica...
Totes les sortides són gratuïtes.
El responsable del grup no es fa càrrec de la gent no inscrita.
El desplaçament fins el punt de sortida es realitza en vehicles propis.
Cal preveure menjar i aigua en funció del tipus de sortida.
Portar roba visible i calçat adequat al temps previst i al tipus de sortida i posar-se protecció solar.
En les rutes del cicle "Dimecres visitem l'Alt Urgell" la trobada és al Consell Comarcal però el desplaçament fins al lloc de sortida és amb vehicles propis.
En les sortides familiars i infantils els nens han d'anar acompanyats d'un adult.
En les sortides ornitològiques recomanem portar guies i prismàtics pel reconeixement dels ocells observats.
Els horaris publicats poden ser canviats, es confirmarà l'horari definitiu al moment de la inscripció.
Tots els participants inscrits prèviament a les rutes guiades disposaran d'assegurança d'accidents.
La dificultat de les rutes està calculada en base al mètode SENDIF.
Per temes aliens a l'organització es pot veure modificat el traçat, horari i data de les rutes.
Alt Urgell - Punt de trobada variable segons la sortida.
Oficina de Turisme de la Seu d'Urgell
Consell Comarcal de l'Alt Urgell i l'Ajuntament de la Seu d'Urgell en col·laboració amb el Parc Natural del Cadí - Moixeró
Els productors locals, tant alimentaris com artesanals, us ofereixen la possibilitat d'endinsar-vos a viure experiències innovadores i singulars: visites a obradors o explotacions, tastos, maridatges, tallers pràctics o recorreguts guiats, entre d'altres.
Per a més informació, consulteu el catàleg.
Parc Natural del Cadí - Moixeró
Parc Natural del Cadí - Moixeró en col·laboració amb els Productors Locals del Parc
La Guia didàctica Descobreix l'Albera ha estat editada per als guiatges d'educació ambiental gratuïts del Centre d'Interpretació del Paratge Natural de l'Albera per als escolars de secundaria de la demarcació de Girona, en motiu dels 20 anys de protecció d'aquest espai natural.
La Guia conté explicacions teòriques i excercicis pràctics.
Monestir d'època carolingia, fundat al s.
VIII, per els germants Libenci i Assinari, l'any 935 (s.X) va ser consagrada la basilica, es caracteritza per l'opus spicatum, els tres absis amb decoració "llombarda" la façana actual i l'estructura interna d'arcs i voltes son d'una reconstrucció del s.
XI, les restes del claustre son del s.
X, l'edifici de ponent te una volta apuntada del s.XII o XIII, a migdia hi ha un edifici modificat el s.
XIV, l'any 1592 va quedar agregada a sant Pere de Besalú, mes tard va servir de masia.
Les Medes pertanyen al terme de Torroella de Montgrí-L'Estartit, envoltat per un medi natural ric i en bon estat de conservació.
- La Costa del Montgrí que separa L'Estartit de l'Escala.
A les oficines de turisme i al Museu del Montgrí i del Baix Ter trobareu informació complementària.
Podeu visitar altres poblacions de les rodalies que tenen un interès especial:
- Torroella de Montgrí: Museu del Montgrí, castell i nucli antic.
- Empúries: ruïnes gregues i romanes.
- La Bisbal d'Empordà: ceràmica.
Altres visites d'interès natural:
- Parc Natural dels Aiguamolls de l'Empordà
Des de l'any 2003 el Paratge Natural de Poblet organitza activitats d'estudi i interpretació del medi natural adreçades a centres educatius, entitats locals i altres agrupacions.
Aquest espai natural és un excel·lent marc per l'educació ambiental ja que permet treballar aspectes relacionats amb la vegetació, la fauna, la geologia i la història.
A més, gràcies al conveni de col·laboració entre aquest organisme i el Camp d'Aprenentatge dels Monestirs del Cister, adscrit al Departament d'Educació, es treballa en un entorn educatiu multidisciplinar.
Així, a partir de l'observació i la pròpia experimentació del alumne, es tracten temes curriculars adaptats a cada etapa de l'escolarització.
Les activitats es plantegen com una recerca concreta i específica que els alumnes fan amb un treball previ a l'aula, en el qual se situa geogràficament l'alumne, es planteja un objectiu i amb les dades recollides al camp s'obtenen uns resultats i unes conclusions.
Durant l'activitat es treballa amb els dossiers temàtics adaptats a cada activitat i nivell.
S'ha redactat el Pla Estratègic d'Educació i Voluntariat Ambiental del Paratge Natural de Poblet que defineix els objectius estratègics d'educació i voluntariat ambiental al Paratge Natural de Poblet i les accions que es realitzaran per assolir-los durant el període 2019-2022.
Des del Paratge Natural d'Interès Nacional de Poblet, amb l'afany de donar a conèixer els seus valors naturals i culturals, s'organitzen diferents tipus d'activitats, des d'exposicions, jornades i concursos de fotografia, fins a excursions guiades, que s'ofereixen gratuïtament des de la primavera a la tardor, pels indrets més representatius i característics de la zona.
Al Paratge Natural d'Interès Nacional del Massís del Pedraforca hi ha varis camins senyalitzats amb característiques molt diferents, ja sigui per la dificultat, la longitud, el paisatge, l'equipamient, el tipus de senyalització,...
Però sempre s'ha de tenir en compte que ens trobem en una zona de muntanya on hi ha desnivells importants.
Per aquest motiu, el seguiment d'alguns d'aquests senders requereix una certa preparació física que, en alguns casos, pot ser elevada si es tracta de travesses llargues o amb desnivells acusats.
Alhora, també s'ha de tenir molt present que ens trobem en un parc de muntanya on les condicions meteorològiques marquen les possibilitats de poder realitzar les activitats, ja que els hiverns són rigorosos, amb nevades i zones extenses de glaç, les primaveres i les tardors solen ser humides i durant els estius solen aparèixer tempestes.
El Paratge ofereix als visitants itineraris senyalitzats especialment dissenyats per gaudir de la visita a aquest espai natural.
Itinerari de l'alzinar de la Pena.
Itinerari de La teixeda i la roureda de roure reboll.
Itinerari micològic pel bosc de Castellfollit
Itinerari geològic del bosc de Poblet
Itinerari Mirador del tossal de la Creu
* La Societat de Caçadors Francolí informa que les batudes de porc senglar i cabirol es faran pel bosc del Comú, Comellàs i el tallafoc de Plans de Sant Joan.
L'itinerari del Paratge afectat és el de les Cent Fonts.
També afecta una tram de la Ruta del Cister GR-175.
Dates previstes al 2020: 13 setembre, 18 octubre, 15 novembre, 13 desembre.
Al 2021: 17 gener, 21 febrer, 14 març.
La xarxa de pistes forestals i els múltiples camins rurals que enllacen les poblacions de la comarca possibiliten triar rutes i circuits en bicicleta tot terreny, adaptats a totes les edats i exigències.
La comarca, amb una molt bona comunicació entre les seves poblacions, també permet realitzar rutes ciclistes per carretera, recorrent diverses viles i paisatges des de la plana fins a la muntanya.
A les muntanyes de Prades és tradicional la pràctica de l'esport de l'escalada.
Hi ha nombrosos indrets amb vies de diferent grau de dificultat, que poden satisfer a bastament les expectatives dels amants d'aquesta activitat de natura.
Una altra possibilitat esportiva és accedir a la zona de l'ermita de Sant Joan, a la via ferrada de la Feixa del Colom, des d'on es gaudeix d'una vista espectacular sobre bona part de la Conca de Barberà.
Els diferents clubs esportius i excursionistes, així com empreses especialitzades de la zona, organitzen curses d'orientació per la muntanya, al llarg de tot l'any.
Cal destacar la Trekorientació, un esdeveniment que els últims anys ha guanyat popularitat.
Les coves de la Font Major, a l'Espluga de Francolí, al bell mig de la població, ofereixen una atractiva activitat guiada d'espeleologia, amb un recorregut pel curs subterrani del riu Francolí.
Les programacions de les federacions esportives i dels centres excursionistes proposen diverses marxes i curses esportives de tota mena per l'interior del Paratge i les muntanyes de Prades.
Algunes entitats privades ofereixen activitats d'iniciació a la pràctica del tir amb arc
Les muntanyes de Prades estan recorregudes per diversos camins, pistes i senders que fan possible organitzar travesses d'un o més dies pel seu interior, i disposen d'una petita xarxa de refugis de muntanya on descansar i refer-se de les caminades.
A la comarca del Berguedà s'ha creat una xarxa de senders on s'han recuperat els camins històrics de la zona, facilitant la circulació pedestre entre els pobles i els principals llocs d'interès.
Els antics camins són fils de la memòria.
Parlen del treball per viure —o sobreviure— de generacions senceres, parlen de guerres i tristors, però també d'enamorats i d'alegries.
L'Alt Berguedà es recuperen vells camins per donar veu a aquest valuós patrimoni i per tal que puguin ser recorreguts —i escoltats— a peu, de manera pausada i tranquil·la.
Un rectangle groc identifica els camins que formen part de la Xarxa de Camins de l'Alt Berguedà.
La xarxa també compta amb itineraris de GR i de PR senyalitzats amb les tradicionals marques blanques i vermelles i blanques i grogues, respectivament.
Aquest itinerari transcorre per boscos amb arbres madurs o de grans dimensions que destaquen enfront del modest però extens alzinar que recobreix el bosc de Poblet.
La coberta, el paisatge forestal i la tranquil·litat que ofereix aquest indret és ideal per submergir-se i fer un «bany de bosc».
Aquesta pràctica, que té origen japonès, busca la connexió amb la natura, cdascú al seu nivell, però sempre mostrant una actitud respectuosa tan pel medi com per les altres persones.
Es proposa avançar tot caminant silenciosament i realitzant parades per descansar i observar l'entorn.
D'aquesta manera es millora l'estat de salut i s'obté benestar personal, entre molts altres beneficis.
S'aconsella que les persones interessades en els «banys de bosc» s'informin prèviament de com aprofundir en aquesta activitat terapèutica.
L'itinerari s'inicia i finalitza a l'àrea de lleure de la Roca de l'Abella.
Des d'aquí, cal seguir la pista en direcció a la casa forestal de Castellfollit des d'on podem anar adquirint una visió global de la geologia del barranc de la vall de Castellfollit.
Posteriorment, des de la pista, s'agafa un trencant a l'esquerra, per on baixem fins a la llera del torrent.
Cal seguir per la mateixa llera fins a creuar el barranc (en cas d'avinguda del torrent cal renunciar a creuar-lo).
En aquest punt, s'inicia l'ascens cap a la pedrera de la font del Ginebre.
En pocs minuts, passem per davant de les restes de la farga, on es reparaven les eines dels treballadors de la pedrera, i arribem fins a la placeta de treball de la pedrera.
La via ferrada de Montsant va ser equipada pel GEAM de l'Associació Excursionista de Catalunya de Reus l'any 2002 i va ser rehabilitada l'any 2015 pel Parc Natural de Montsant amb la col·laboració d'una comissió de treball formada per l'Ajuntament de la Morera de Montsant, Bombers de la Generalitat de Catalunya, la Federació d'Entitats Excursionistes de Catalunya (FEEC), personal tècnic del Parc i el propietari de la finca.
Arribats a la Morera de Montsant, ens dirigim a la part superior del poble, on trobem un senyal que ens indica el camí de Salfores (PR-C 14) a mà esquerra.
A 1,2 km hi ha la indicació que ens conduirà a la via ferrada per un sender que es desvia cap a la dreta en direcció ascendent al cingle.
Pugem seguint les marques de pintura vermella que ens guiaran a través dels arbusts i rocs.
Passarem pel conegut com el Totxo de la Morera (on hi ha vies d'escalada esportiva) fins a arribar a l'inici de la via.
L'itinerari és de nivell mitjà i per realitzar-lo no hem de fer servir el cable de vida per progressar sinó per anar assegurats.
Comencem ascendint per una paret vertical d'uns 15 m amb esglaons; seguidament fem un tram de 4 m i trobem una cadena per desgrimpar uns 4 m més.
Passem en horitzontal per uns blocs, ens dirigim cap a l'esquerra i trobem un altre tram de paret vertical d'uns 10 m que ens portarà al primer pont, d'uns 4 m, que fa d'unió amb l'agulla.
Des d'aquest punt ja podem observar damunt nostre el segon pont, de 15 m.
Pugem per l'agulla tot gaudint d'un paisatge privilegiat fins a arribar al pont, que passarem d'un en un.
L'itinerari continua perdent verticalitat i a la part final el tram de 15 m de paret passa d'estar equipat d'esglaons a una cadena gruixuda que ens permetrà arribar dalt de la Serra Major.
Hi ha diferents opcions per retornar al poble.
Des del Parc Natural us proposem baixar pel grau de la Grallera.
Per arribar-hi, prenem direcció nord-est i anem resseguint el cingle en direcció est.
Des del camí, si mirem al sud tenim vistes aèries del Priorat i mirant al nord podem observar el paisatge interessant d'escassa vegetació de la Serra Major.
Continuant pel camí arribarem a una bifurcació.
Podrem decidir o bé baixar pel sender que marxa amb força pendent avall per la nostra dreta o bé agafar direcció nord fins a arribar a la carena de la serra, i descendir quan trobem el senyal del grau de la Grallera.
Un cop prenem el grau, anirem seguint-lo, passant vora les grans parets de la Serra Major.
Durant el camí podrem observar les roques conegudes com el Rei i la Reina.
A partir d'aquí, el camí de baixada ens deixa veure el poble de la Morera de Montsant.
El descens de la via ferrada està prohibit.
Aquest itinerari comença a l'àrea de lleure de la casa forestal de Castellfollit, per arribar-hi cal seguir la carretera de Poblet a Prades i al punt 6.5km cal agafar la pista de l'esquerra.
Al llarg del recorregut trobarem diversos bolets pintats als arbres que només es poden veure si us col·loqueu en una visual concreta.
El Bosc de Poblet conté una gran diversitat micològica (més de 700 espècies), pel que entre tots cal que preservem aquest valuós patrimoni.
Aquest itinerari transcorre per boscos de pinassa, pi roig, roure martinenc i alzina, acompanyats de moltes altres espècies: serveres, til·lers, avellaners, boix grèvol i aurons...
En destaca la maduresa d'alguns exemplars, així com la presència de fusta morta, tant en peu com a terra.
També hi trobarem zones gestionades per tal que el bosc millori en qualitat.
Recorregut d'interès botànic que transcorre per la Reserva Natural Parcial del Barranc del Tillar.
S'inicia a l'àrea de lleure de la font de la Teula i, tot passant per la casa forestal del Tillar, d'arquitectura modernista, s'arriba al punt culminant de l'itinerari, el Tossal de la Baltasana (1.201 m), vèrtex geodèsic que coincideix amb el cim més elevat de les muntanyes de Prades.
Al llarg de l'itinerari es pot observar la important comunitat de teix ( Taxus baccata ) del barranc del Tillar, la roureda de roure reboll ( Quercus pyrenaica ), única a tot Catalunya, pinedes de pi rojalet ( Pinus sylvestris ) d'edat avançada i antigues repoblacions als Plans d'en Pagès.
Itinerari que transcorre per antics senders fins a arribar al mirador de la Pena (997 m), des d'on es contempla una vista magnífica panoràmica sobre la Conca de Barberà, el Monestir i el barranc de Sant Bernat.
Alhora, es pot gaudir d'una gran varietat de boscos, com l'alzinar, les pinedes, les rouredes i les teixedes.
Els diferents materials geològics existents també permeten fer una descoberta de gran interès.
Aquest itinerari, un dels primers a Catalunya en definir-se com a itinerari interpretatiu de la natura, està considerat un dels principals de l'espai natural.
El Paratge Natural de Poblet, un espai natural protegit on, d'entre d'altres valors naturals, s'hi localitza la única comunitat de roure reboll (Quercus pyrenaica) de Catalunya.
Dins del Paratge hi ha el monestir de Santa Maria de Poblet, joia de l'art medieval cistercenc i tomba dels reis-comtes de l'antiga Corona d'Aragó i Catalunya.